stanford-oval/wikipedia huggingface dataset:
Richard Mulligan

Richard Mulligan Emmy-gaalassa vuonna 1991.
Richard Mulligan (13. marraskuuta 1932 New York, Yhdysvallat – 26. syyskuuta 2000 Los Angeles, Kalifornia) oli yhdysvaltalainen näyttelijä, jonka ura kesti 34 vuotta. Hänen tunnetuin roolinsa on Burt Campbell komediasarjassa Kupla, josta hän voitti parhaan näyttelijän Emmy-palkinnon.
Mulligan näytteli alkuun myös sarjassa Tyttökullat, jossa hänen roolihahmonsa oli tohtori Harry Weston. Tohtori Westonista päätettiin tehdä oma sarjansa Vihdoinkin yksin (Empty Nest). Tästäkin roolista Mulligan sai tunnustukseksi Emmy-palkinnon. Hän näytteli Westonia vielä kolmannessakin sarjassa, jonka nimi Kipusiskot.
Elokuvissa Mulligan näytteli useimmiten sivuosia, mutta merkittävän roolin hän teki elokuvassa S.O.B. – sekoilijan otollinen bisnes. Muita hänen elokuviaan ovat muun muassa Pieni suuri mies, Pitkä, hullunkurinen linjuri, Pokeri Lissu ja Vaaleanpunaisen pantterin jäljillä.
Hänellä on yksi poika, James. Mulligan kuoli 67-vuotiaana syöpään.
Hänellä on tähti Hollywoodin Walk of Famella.
Aiheesta muualla

Richard Mulligan Internet Movie Databasessa. (englanniksi)
Rastasluurat

| Rastasluurat |
| --- | --- |

Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Luurat Grallariidae
Suku::  Rastasluurat Myrmothera  Vieillot, 1816
Katso myös
   Rastasluurat Wikispeciesissä   Rastasluurat Commonsissa 
Infobox OKNimi-testi OK: 
Rastasluurat (Myrmothera) on luurien heimoon kuuluva varpuslintusuku. Aikaisemmin suku on luettu kuuluvaksi muurien heimoon. Rastasluurien sukuun kuuluu BirdLifen mukaan kaksi lajia.
Rastasluuriin kuuluvia lajeja

Rastasluura (Myrmothera campanisona)
Valkokurkkuluura (Myrmothera simplex)
Aiheesta muualla

ITIS: Myrmothera (englanniksi)
Puskurivaltio

Puskurivaltio on kahden valtion välissä sijaitseva valtio, joka sijainnillaan saattaa estää näiden valtioiden väliset suorat sotilaalliset yhteenotot. Esimerkki puskurivaltiosta on Puola, joka on ollut puskurivaltiona Saksan ja Venäjän välissä.  Puskurivaltio on usein naapureitaan heikompi, ja se voi siksi joutua näiden riita-alueeksi. Vahvemmat naapurit saattavat jopa jakaa sen keskenään.
Puskurivaltioita on muodostettu myös tarkoituksellisesti. Wienin kongressissa 1815 sovittiin Alankomaiden kuningaskunnan muodostamisesta puskurivaltioksi Ranskan ja Preussin väliin.
Historiallisia puskurivaltioita > Aasia

Pohjois-Korea oli kylmän sodan aikana ja sen jälkeen puskurivaltio Kiinan ja Yhdysvaltojen Itä-Aasiassa olevien liittolaisten välillä.
Siam, jonka kuningas joutui luovuttamaan maansa hegemonian Laosille ja Kambodžalle myöntämällä kaupallisia myönnytyksiä Ranskalle, mutta onnistui säilyttämään itsenäisyytensä puskurivaltiona Brittiläisen Intian, Brittiläisen Malaijin ja Ranskan Indokiinan välillä.
Kaukoidän tasavalta oli muodollisesti itsenäinen valtio, joka luotiin toimimaan puskurina Venäjän sosialistisen federatiivisen neuvostotasavallan ja Japanin imperiumin välillä.
Afganistan oli 1800-luvulla tapahtuneen englantilais-venäläisten konfliktien aikana Aasiassa Britannian imperiumin (joka hallitsi suurta osaa Etelä-Aasiasta) ja Venäjän valtakunnan (joka hallitsi suurta osaa Keski-Aasiasta) välinen puskurivaltio, jossa Wakhanin käytävä laajensi myöhemmin puskuria itään Kiinan rajalle.
Nepal,  Bhutan  Tiibet ja  Sikkimin kuningaskunta olivat puskurivaltioita Himalajavuoristossa Britannian imperiumin ja Kiinan välillä, myöhemmin Kiinan ja Intian välillä, jotka vuonna 1962 sotivat näillä paikoissa, joissa kaksi alueellista valtaa jakoi rajansa toistensa kanssa.
Mantšukuo oli Japanin perustama puskurivaltio Japanin keisarikunnan, Neuvostoliiton ja Kiinan tasavallan välillä toisen maailmansodan aikana.
Mongolia toimi puskurina Kiinan ja Neuvostoliiton välillä vuoteen 1991 asti ja toimii edelleen puskurina Kiinan ja Venäjän välillä.
Libanon on puskurivaltio Israelin ja Syyrian välillä.
Irak ja  Bahrain ovat puskurivaltioita Iranin ja Saudi-Arabian välillä.
Historiallisia puskurivaltioita > Afrikka

Marokko toimi puskurivaltiona Ottomaanien valtakunnan, Espanjan ja Portugalin välillä 1500-luvulla
Betšuanamaan protektoraatti (nykyinen Botswana) luotiin alun perin puskuriksi Brittiläisen imperiumin ja Oranjen vapaavaltion   ja Transvaalin tasavallan välille toiseen buurien sotaan asti.
Historiallisia puskurivaltioita > Amerikka

Bolivia, jonka Suur-Kolumbia oli  luonut puskuriksi Perun ja Argentiinan välillä Ylä-Perun kysymyksen aikana  ja toimi  myös puskurina Chilen ja Peru-Bolivian konfederaatio sodan jälkeen..
Ecuador toimi puskurivaltona Kolumbian ja Perun välillä, joilla oli suurempi sotilaallinen voima ja jotka taistelivat vuoden 1820 sodassa  nykyisen Ecuadorin alueella.
Uruguay toimi demilitarisoiduna puskurivyöhykkeenä Argentiinan ja Brasilian keisarikunnan välillä Etelä-Amerikan varhaisen itsenäisyyskaudella.
Paraguay säilyi Paraguayn sodan päätyttyä vuonna 1870 Argentiinan ja Brasilian keisarikunnan erottavana puskurivaltiona.
Georgian provinssi toimi 1800-luvulla, Espanjan Floridan ja brittiläisen Amerikan siirtokuntien välisenä puskurivaltiona joka ulottui Atlantin valtamereen.
Bahamaa on pidetty puskurivaltiona Yhdysvaltojen ja Kuuban välillä
Historiallisia puskurivaltioita > Eurooppa

Yhdistynyt Alankomaiden kuningaskunta luotiin Wienin kongressi toimesta vuonna 1815 puskurivaltioksi Ranskan, Preussin ja Yhdistyneen kuningaskunnan välillä. Tämä valtio oli olemassa 15 vuotta aina Belgian vallankumoukseen saakka.
Reininmaa toimi demilitarisoituna puskurivyöhykkeenä Ranskan ja Saksan välillä 1920-luvun ja 1930-luvun alun sotien välisenä aikana. Ranskalla pyrkimys oli perustaa Reinin tasavalta alueelle.
Qasimin kaanikunta toimi puskurivaltiona, Moskovan ruhtinaskunnan ja Kazanin kaanikunnan välillä.
Puolaa ja muita Saksan ja Neuvostoliiton välisiä valtioita on toisinaan kuvattu puskurivaltioksi, kun otetaan huomioon aika jolloin ne olivat ei-sosialistisia valtioita ennen toista maailmansotaa.
Ukrainaa pidettiin Venäjän ja Naton välisenä puskurivaltiona aina siihen asti kun presidentti Viktor Janukovytš sai Ukrainan parlamentilta epäluottamuslauseen helmikuussa 2014.
Itävalta toimi puskurivaltiona Saksan ja Italian välillä ensimmäisen maailmansodan jälkeen vuoteen 1938.
Jugoslavia toimi puskurivaltiona Naton ja Varsovan sopimuksen lohkojen välillä vuoden 1948 Tito-Stalinin jakautumisen jälkeen kylmän sodan aikana.
Sveitsi on puskurivaltio Italian, Itävallan, Ranskan ja Saksan välillä.
Länsi-Saksaa ja  Itä-Saksaa pidettiin Naton ja Varsovan liiton välisenä puskurivaltiona kylmän sodan aikana Euroopan alueella.
Ruotsia ja Suomea pidettiin aikoinaan puskurivaltiona Länsi-Euroopan NATO-maiden ja Neuvostoliiton ja nykyisen Venäjän välillä kylmän sodan aikana nykypäivään.
Historiallisia puskurivaltioita > Oseania

Papua-Uusi-Guinea toimii puskurivaltiona Indonesian, Salomonsaarten ja Vanuatun välillä. Indonesia syyttää sekä Salomonsaaria että Vanuatua Vapaa-Papua -liikkeen tukemisesta Papuan konfliktissa
Uudet-Hebridit toimivat puskurina Yhdistyneen kuningaskunnan ja Ranskan välillä Oseaniassa uuden imperialismin aikana
Robert Skov

Robert Skov Rio de Janeiron olympialaisissa 2016.
Robert Skov (s. 20. toukokuuta 1996 Marbella, Espanja) on tanskalainen jalkapalloilija, pelipaikaltaan oikea laitahyökkääjä. Hän edustaa Saksan Bundesliigassa pelaavaa Hoffenheimia.
Skov nousi Silkeborg IF:n junioreista edustusjoukkueeseen toukokuussa 2013 ja pelasi siellä vuoden 2017 loppuun. Tammikuusta 2018 kesään 2019 hän edusti FC Kööpenhaminaa. Hän pelasi kotimaansa sarjan ja cupin lisäksi Eurooppa-liigassa kahdeksan ottelua ja teki niissä yhden maalin. Heinäkuussa 2019 hän siirtyi saksalaisseura Hoffenheimiin. Hän pelasi kaudella 2019–2020 Bundesliigassa 31 ottelua, joista 29 ottelua avauskokoonpanossa, ja teki niissä neljä maalia. Mestarien liigan karsinnassa hän pelasi yhden ottelun walesilaista The New Saintsia vastaan ja teki siinä maalin. Kaudella 2020–2021 hän pelasi 23 bundesliigaottelua ja teki niissä yhden maalin. Eurooppa-liigassa hän pelasi kuusi ottelua ja teki maalin kotiottelussa Gentiä vastaan.
Skov pelasi Tanskan nuorisomaajoukkueissa ja edusti maataan vuonna 2016 Rio de Janeiron olympialaisissa, joissa hän teki voittomaalin alkulohko-ottelussa Etelä-Afrikkaa vastaan. Alle 21-vuotiaiden EM-kilpailuissa 2019 hän pelasi kolme ottelua ja teki maalin alkulohko-ottelussa Saksaa vastaan.
Skov pelasi Tanskan A-maajoukkueessa ensimmäisen kerran kesäkuussa 2019 EM-karsintaottelussa Georgiaa vastaan. Toisessa maaottelussaan EM-karsinnassa Gibraltaria vastaan hän teki maalin ja neljännessä maaottelussaan samaa maata vastaan kaksi maalia. Lokakuussa 2020 hän teki maalin Kansojen liigan ottelussa Islantia vastaan ja maaliskuussa 2021 MM-karsintaottelussa Moldovaa vastaan. Hän on pelannut kesäkuun 25. päivään 2021 mennessä kymmenen maaottelua ja tehnyt niissä viisi maalia.
Romanus Condatlainen

| Pyhä Romanus Condatlainen |
| --- | --- |
 Pyhä Romanus Condatlainen
Henkilötiedot
Syntynyt: n. 390 Ylä-Bugey, Ranska
Kuollut: n. 465
Pyhä Romanus Condatlainen (n. 390 Ylä-Bugey, Ranska – n. 465) oli pyhimys ja munkki. Hän rupesi erakoksi Ranskassa 35-vuotiaana ja hänen mukaansa liittyi hänen veljensä pyhä Lupicinus ja muita opetuslapsia. Veljekset perustivat useita luostareita eri paikkoihin kuten Condatiin, Lauconneen, La Balmeen ja Romainmôtieriin. Pyhä Hilary Arlesilainen vihki hänet papiksi vuonna 444. Miehen kerrotaan parantaneen kaksi spitaalista halaamalla heitä. Hänen juhlaansa vietetään 28. helmikuuta. Hän on suojeluspyhimys mielisairaille, hukkumisen uhreille ja mielisairautta vastaan. Romanuksen ja hänen veljensä Lupicinuksen perustamilla luostareilla oli merkittävä vaikutus alueen uskonnolliseen ja hengelliseen elämään. Heidän perintönsä elää edelleen niiden luostarien kautta, jotka toimivat vielä tänäkin päivänä, sekä pyhän Romanuksen muiston kautta, joka inspiroi uskovia ympäri maailmaa.
Robert Smith (poliitikko)

Robert Smith
Robert Smith (3. marraskuuta 1757 Lancaster – 26. marraskuuta 1842 Baltimore) oli yhdysvaltalainen poliitikko, sotilas ja lakimies.
Smith toimi Yhdysvaltain ulkoministerinä 1809–1811 James Madisonin ollessa presidenttinä. Sitä ennen hän oli toiminut laivastoministerinä (1801-09) ja oikeusministerinä.
Smith istui myös Marylandin osavaltion senaatissa 1793–1795 ja edustajainhuoneessa 1796–1800.
Romantiikka (täsmennyssivu)

Romantiikka voi tarkoittaa ainakin seuraavia asioita:
romantiikka, 1700-luvulla alkanut tyylisuuntaus
romantiikka, romantiikka kirjallisuudessa
romantiikka, romantiikka musiikissa
Romantiikka, yleinen rakkauteen liitetty termi
Teoksia

Romantiikka, Kauko Röyhkän ja Riku Mattilan kappale
Romance (suom. Romantiikka), yhdysvaltalainen elokuva vuodelta 1930
Rintakuva

Erland Stenberg, Frans Mikael Franzénin patsas, (1879) 1881.
Rintakuva (ital. busto ylävartalo) on kuva ihmisen vartalon yläosasta. Se liittyy tavallisesti kuvanveistoon, mutta voi olla myös maalaus, piirustus tai grafiikkaa. Rintakuva voi olla muotokuva, joka näyttää vain aiheen pään ja olkapäät.
Suomen eduskunnan valtiosalissa on eduskunnan puhemiehenä toimineiden presidenttien rintakuvat.
Rintakuvia

Nefertitin rintakuva.
Louis-François Roubiliac, Richard Bentley.
Jean-Baptiste Carpeaux, Kiinalainen, 1872.
Arno Breker, Adolf Hitler.
Taiteilijakollektiivi, Karl Marx -monumentti.
Aiheesta muualla

Kuvia tai muita tiedostoja aiheesta Rintakuvat Wikimedia Commonsissa
Kuvia tai muita tiedostoja aiheesta Rintakuvat Suomessa Wikimedia Commonsissa
Robert Merkulov

| Mitalit | Mitalit | Mitalit |  |
| --- | --- | --- | --- |
|  Robert Merkulov vuonna 1962. |  Robert Merkulov vuonna 1962. |  Robert Merkulov vuonna 1962. |  |
Maa:   Neuvostoliitto
Miesten pikaluistelu
| Yleisluistelun MM-kilpailut  | Yleisluistelun MM-kilpailut  | Yleisluistelun MM-kilpailut  |  |
|  Hopeaa | Oslo 1956 | yhteispisteet |  |
|  Pronssia | Oslo  1959 | yhteispisteet |  |
| EM-kilpailut  | EM-kilpailut  | EM-kilpailut  |  |
|  Kultaa | Oslo 1962 | yhteispisteet |  |
Robert Viktorovitš Merkulov (ven. Роберт Викторович Меркулов, 18. elokuuta 1931 Moskova – 6. marraskuuta 2022) oli Neuvostoliittoa edustanut pikaluistelun Euroopan mestari ja MM-mitalisti, jonka ura ajoittui vuosille 1954-65.  Pikaluistelu-urallaan hän edusti Moskovan Spartakia.
Merkulovin ensiesiintyminen kansainvälisillä areenoilla tapahtui vuoden 1954 MM-kisoissa Sapporossa. Niissä hän sijoittui 8:ksi tasaisilla matkakohtaisilla suorituksilla. Seuraavan vuoden MM-kisoissa Moskovassa menestys ei ollut edellisen vuoden kaltainen. Tosin samana vuonna hän oli Neuvostoliiton mestaruuskilpailujen kakkonen Boris Šilkovin jäljessä. Vuodesta 1956 tuli Merkuloville kansainvälinen läpimurtovuosi. Hän sijoittui EM-kisoissa Helsingissä neljänneksi. Oslon MM-kisoissa Merkulov saavutti MM-hopeaa maanmiehensä Oleg Gontšarenkon voittaessa maailmanmestaruuden. Merkulov johti ennen viimeistä matkaa 10 000 metriä kisaa, mutta lähes 20 sekunnin tappio Oleg Gontšarenkolle käänsi kisan Merkulovin tappioksi. Cortina d'Ampezzon talviolympialaisissa Merkulov luisteli vain 1 500 metriä sijoittuen viidenneksi.
Vuoden 1956 jälkeen Merkulov oli lähes vuosittain kärkijoukossa niin MM- kuin EM-kisoissa. Vuodesta 1957 tuli Merkuloville menestysmielessä välivuosi. Vuoden 1958 MM-kisoissa hän sijoittui seitsemänneksi ja EM-kisoissa neljänneksi. Vuodesta 1959 tuli lähes vuoden 1956-kaltainen huippuvuosi Merkuloville eli MM-pronssia Oslossa suomalaisten Juhani Järvisen ja Toivo Salosen ottaessa kärkisijat sekä neljäs sija EM-kisoissa. Lisäksi hän saavutti samana vuonna Neuvostoliiton mestaruuden yhteispisteissä, joka jäikin hänen urallaan ainoaksi Neuvostoliiton mestaruuskisojen yhteispistemestaruudeksi.
Olympiavuodesta 1960 tuli lähes välivuosi. Hän teki kuitenkin pikamatkalla 500 metrillä oman ennätyksensä 41,6. Muuten sinä vuonna hänellä ei ollut menestystä. Vuoden 1961 MM-kisojen seitsemäs sija osoitti hänen palanneen kansainvälisille huipulle. Lisäksi Neuvostoliiton mestaruuskisoissa tuli yhteispisteissä hopeaa Viktor Kositškinin voittaessa. Seuraavana vuonna tuli sitten uran huipennus eli MM-kisojen yhdeksännen sijan jälkeen Merkulov otti Euroopan mestaruuden Oslossa ennen Ranskan André Kouprianoffia. Hän saavutti kisassa matkavoiton 5 000 metrillä. Uran viimeiseksi kansainvä'listen kisojen vuodeksi jäi vuosi 1963. EM-kisoissa hän ei mahtunut enää 16 parhaan joukkoon. Neuvostoliiton mestaruuskisoissa tuli vielä yhteispisteiden pronssia. Viimeinen Merkulovin aktiiviuran vuosi oli 1965.
Ennätyksiä

500 metriä 41,60 (30. tammikuuta 1960, Medeo, Alma-Ata)
1 500 metriä 2.10,3 (30. tammikuuta 1956, Misurinajärvi, Italia)
3 000 metriä 4.49,5 (8. maaliskuuta 1960, Kirov)
5 000 metriä 7.57,8 (15. tammikuuta 1957, Moskova)
10 000 metriä 167.26,7 (10. helmikuuta 1963, Moskova)
Romantiikkaa ruusutarhassa (vuoden 2002 albumi)

| Romantiikkaa rusutarhassa Tulipunaruusujen |
| --- | --- | --- |

Kokoelmalevyn tiedot
 Julkaistu: 2002
 Formaatti: CD-levy
 Kesto: 59.38
 Levy-yhtiö: Warner Music Finland
20 suosikkia – Romantiikkaa rusutarhassa on vuonna 2002 julkaistu Tulipunaruusujen kokoelmalevy.
Kappaleet

Romantiikkaa rusutarhassa (2:52)
Odotan sinua nina (2:27)
Pohjola (2:48)
Hei vaan heilat entiset (2:32)
Silloin ruusut kukkivat (2:48)
Niin paljon kauniita tyttöjä (2:44)
Tänne kulkemaan kuulun (2:35)
Tammerkoski (2:46)
Viimeinen ruusu (4:01)
Naisten puolituntinen (1:55)
Metsurin vaimo (2:35)
Viimeinen humppa (2:37)
Sirpaleet (3:06)
Kadotettu nuoruus (3:12)
Keltainen ruusu (3:12)
Partsaanivalssi (3:14)
Rakkauskirjeitä hiekassa (3:16)
Hiekkaa (3:47)
Silmät niinkuin mantelit (3:12)
Violetta (4:00)
Romantiikkaa ruusutarhassa

| Romantiikkaa ruusutarhassa Raimo Piipponen |
| --- | --- | --- |

Studioalbumin tiedot
 Julkaistu: 1976
 Formaatti: LP
 Tyylilaji: iskelmä
 Kesto: 37.23
 Levy-yhtiö: Hitvox
Tulipunaruusujen muut julkaisut
|   | Romantiikkaa ruusutarhassa 1976 | Humppatusina 1977 |
Romantiikkaa Ruusutarhassa on suomalaisen Raimo Piipposen studioalbumi vuodelta 1976.
Kappaleet

Ilta Oulunjoella – 3.09
Tulipunaruusut – 3.12
Lesken lempi – 3.15
Tuohinen sormus – 2.52
Kyllikki – 3.10
Kielon jäähyväiset – 3.16
Romantiikkaa ruusutarhassa – 2.38
Paula – 2.50
Unelmatyttö – 3.12
Leirinuotiolla – 3.30
Marusja – 2.55
Jääkukkia – 3.19
Ripley

Ripley on muun muassa seuraavien yhdysvaltalaisten henkilöiden sukunimi:
Alexandra Ripley (1934–2004), kirjailija
Amanda Ripley, toimittaja ja kirjailija
Robert Ripley (1890–1949), piirtäjä, yrittäjä ja harrastaja-antropologi
Sidney Dillon Ripley (1913–2001), lintutieteilijä ja luonnonsuojelija
Kuvitteelliset henkilöt

Tom Ripley, rikollinen ja Patricia Highsmithin kirjoittaman kirjasarjan päähenkilö
| --- | --- |
: Tällä täsmennyssivulla luetellaan henkilöitä, joilla on sama sukunimi.
Risto Korhonen (toimittaja)

Risto Korhonen on suomalainen toimittaja ja tietokirjailija. Hän toimi Kansan Uutisten ja Yleisradion avustajana Varsovassa vuosina 1979–1983 ja työskenteli sen jälkeen työmarkkinatoimittajana Kansan Uutisissa vuosina 1984–2014.
Korhonen on kirjoittattanut työmarkkinapolitiikkaa käsittelevät kirjat Hakaniemen voimavuodet (Otava 2012) ja Etelärannan mahtivuodet (Into 2018). Lisäksi hän on kirjoittanut myös lastennäytelmiä ja yhden runokirjan.
Aiheesta muualla

https://www.suomentietokirjailijat.fi/medialle/asiantuntijahaku/risto-korhonen.html
Rauhanlaki-aloite

Mirjam Vire-Tuominen, SKDL:n kansanedustaja Helsingin vaalipiiristä (1970–1979)
Rauhanlaki oli SKDL:n kansanedustaja Mirjam Vire-Tuomisen ehdottama laki, josta hän teki eduskunnassa lakialoitteen (LA 28/1973) 15. helmikuuta 1973. Aloitteen allekirjoitti Tuomisen lisäksi yhteensä 12 SKDL:n kansanedustajaa. Aloitteen takana oli myös useita SDP:n kansanedustajia, kuten Tellervo M. Koivisto, Erkki Liikanen, Kaisa Raatikainen ja Ulf Sundqvist.
Sisältö

Aloitteen perustelut alkoivat: Rikoslaissamme ei vielä ole säännöstä, joka kieltäisi sodan aloittamisen ja sotapropagandan harjoittamisen. Kuitenkin on sota kansainvälisen oikeuden mukaan oikeudenvastainen teko, jonka estäminen on kaikkien valtioiden velvollisuutena.
Tällä perusteella aloitteessa ehdotettiin Suomen rikoslain 12. lukuun, joka käsitteli maanpetosta, lisättäväksi seuraava 5 a §:
Vastaanotto

Lakialoite koettiin julkisuudessa yritykseksi kieltää Neuvostoliiton kritisoiminen, mutta Vire-Tuominen perusteli sitä varsinkin YK:n kansalaisoikeuksia ja poliittisia oikeuksia koskevan kansainvälisen yleissopimuksen (1966) 20 artiklan kohdalla 1 ("Kaikki propaganda sodan puolesta on kiellettävä lailla"), johon Suomi kuitenkin muiden Pohjoismaiden tavoin oli tehnyt varauman hyväksyessään sopimusta, koska artiklan oli katsottu olevan ristiriidassa saman sopimuksen takaaman sananvapauden kanssa.
Ehdotus ei Vire-Tuomisen ehdottamassa muodossa tullut eduskunnassa edes äänestykseen, mutta kun hallitus saman vuoden lopulla laati esityksen rikoslain täydentämisestä rikoksia ihmisyyttä vastaan koskevilla säädöksillä, siihen sisältyi myös hyökkäyssodan aloittamisen, mutta ei sotapropagandan kriminalisointi. Asian eduskuntakäsittelyn aikana 26. marraskuuta 1974 Anna-Liisa Hyvönen ehdotti rikoslain 13. lukuun lisättäväksi sotapropagandaa koskevan pykälän. Hallituksen ehdottama laki säädettiinkin, mutta Hyvösen lisäysehdotus hylättiin.
Romantiikkaa ruusutarhassa (albumi)

| Romantiikkaa ruusutarhassa Erkki Junkkarinen |
| --- | --- | --- |

Studioalbumin tiedot
 Julkaistu: 1977
 Formaatti: LP-levy, C-kasetti
 Tyylilaji: tango, humppa, iskelmä
 Kesto: 33.13
 Levy-yhtiö: PSO
Erkki Junkkarisen muut julkaisut
| Kauneimmat valssit 1976 | Romantiikkaa ruusutarhassa 1977 | Kappale kauneinta Suomea 1977 |
Romantiikkaa ruusutarhassa on Erkki Junkkarisen albumi vuodelta 1977. Tämä albumi toi Junkkariselle yhden hänen monista kultalevyistään.
Kappaleet

Romantiikkaa ruusutarhassa – 2.14
Pieni polku – 2.19
Vanhan vaahteran laulu – 2.50
Anna-Liisa – 3.00
Elokuun ilta – 3.42
Valkoiset kielot – 3.00
Satu vain – 2.35
Ritu-Ritvani – 2.22
Rakkauden syksy – 3.01
Rantatie – 3.24
Suviyön juhlat – 2.27
Lenkille – 2.13
Riadin sopimukset

Riadin sopimukset tarkoittavat Persianlahden yhteistyövaltioiden vuonna 2013 ja 2014 tekemisiä sopimuksia, joilla sovittiin pelisäännöistä alueen valtioiden yhteistyön ja turvallisuuden takaamiseksi. Sopimukset olivat salaisia, vaikkakin niiden olemassaolosta on tiedetty. Ne tulivat julki, kun uutiskanava CNN sai ne haltuunsa alueella olevalta taholta, jolla on mahdollisuus saada ne käsiinsä. Niiden julkistaminen tapahtui tilanteessa, jossa Qatarin ja sopimusten muiden osapuolten välille syntyi kesäkuussa 2017 kriisi. Qataria syytetään terroristiryhmien tukemisesta.
Käsin kirjoitettu ensimmäinen sopimus on päivätty 23. marraskuuta 2013, ja sen ovat allekirjoittaneet Saudi-Arabian kuningas, Qatarin emiiri ja Kuwaitin emiiri. Allekirjoittajat sitoutuvat olemaan sotkeutumatta toistensa sisäisiin asioihin, ja siinä kielletään antamasta taloudellista ja poliittista tukea hallitusten vastaisille ryhmille. Sopimuksessa mainitaan kiellon kohteeksi erityisesti Muslimiveljeskunta, jota Qatarin väitetään tukevan. Myös vihamielisen median tukeminen kielletään, ja sillä viitataan Qatarin rahoittamaan Al-Jazeera-uutiskanavaan. Tähän sopimukseen liittyy täydennysasiakirja, jossa sopimusvaltioiden ulkoministerit käsittelevät sopimuksen toteutusta.
Huippusalaiseksi merkityssä toisessa sopimuksessa, joka on päivätty 16. marraskuuta 2014, ovat allekirjoittajina lisäksi Bahrainin kuningas, Abu Dhabin kruununprinssi ja Arabiemiraattien pääministeri. Allekirjoittajat sitoutuvat tukemaan Egyptin vakautta, ja siinä mainitaan erityisesti Al-Jazeera.
Sopimusten perusteella Qataria vaaditaan muun muassa lakkauttamaan Al-Jazeera, mitä Qatar pitää sen sisäisiin asioihin puuttumisena.
Robert Mellin (lauluntekijä)

Robert Mellin (1902–1994) oli englantilainen lauluntekijä ja musiikkikustantaja. Hän sävelsi ja sanoitti 1950- ja 1960-luvulla useita menestyneitä kappaleita ja perusti oman musiikkikustantamonsa 1950-luvun loppupuolella. Mellin teki tunnusmusiikin TV-sarjoihin The Adventures of Robinson Crusoe ja Don Quijote. Hän työskenteli 1960-luvulla myös elokuvamusiikin parissa.
Sävellyksiä ja sanoituksia

Frank Sinatra: ”My One and Only Love” (1953) – säv. Guy Wood, san. Mellin
Ames Brothers: ”You, You, You” (1953) – säv. Lothar Olias, san. Mellin
Nat King Cole: ”My One Sin” (1955) – säv. Vittorio Masceroni, san. Mellin
Frank Sinatra: ”Rain (Falling from the Sky)” (1955) – säv. ja san. Mellin ja Gunther Finlay
Acker Bilk: ”Stranger on the Shore” (1962) – instrumentaali, säv. Mellin
Aiheesta muualla

Robert Mellin Internet Movie Databasessa. (englanniksi)
Richard Mulcahy

Richard Mulcahy vuonna 1900.
Richard James Mulcahy (iiriksi Risteárd Ua Maolchátha; 10. toukokuuta 1886 Waterford – 16. joulukuuta 1971 Dublin) oli irlantilainen kenraali ja poliitikko. Hän toimi Irlannin tasavaltalaisarmeijan (IRA) esikuntapäällikkönä Irlannin itsenäisyyssodan aikana vuosina 1919–1922 ja hallituksen joukkojen ylipäällikkönä Irlannin sisällissodassa Michael Collinsin kuoltua vuosina 1922–1923. Myöhemmin Mulcahy toimi politiikassa, Fine Gael -puolueen puheenjohtajana vuosina 1944–1959 sekä useasti ministerinä.
Aiheesta muualla

Risteárd Mulcahy: Mulcahy and Collins—a conjunction of opposites (englanniksi) History Ireland 2/2008
Richard Mulcahy ja hänen vaimonsa Josephine Irlannin sisällissodan aikana syyskuussa 1922.